| **בנק ישראל**  דוברות והסברה כלכלית |  | ‏ירושלים, ג' טבת, התשפ"ג  ‏‏27 בדצמבר 2022 |
| --- | --- | --- |

הודעה לעיתונות:

התפתחות החוב של המגזר הפרטי הלא-פיננסי ברביע השלישי של 2022

להלן תמצית ההתפתחויות בנתוני החוב של המגזר הפרטי הלא-פיננסי ברביע השלישי של השנה:

* נמשכה העלייה ביתרת החוב של **המגזר העסקי** בהיקף של כ-20 מיליארדי ש"ח, עם זאת חלה האטה בקצב גידולה הרבעוני, כ-1.7% לעומת כ-4.7% ברביע הקודם.
* גם יתרת החוב **של משקי הבית** המשיכה לגדול ברביע זה לכ-766 מיליארדי ש"ח, אם כי בשיעור נמוך מזה של הרביע הקודם, כ-2.5% לעומת כ-3.6%, על רקע האטה בהיקף המשכנתאות החדשות שנטלו משקי הבית מהבנקים; **יתרת החוב לדיור גדלה** בהיקף של כ-14 מיליארדים (2.8%); ביתרת **החוב לא-לדיור** נרשמה ברביע זה עלייה בהיקף של כ-4 מיליארדים (1.9%).

1. החוב של המגזר העסקי הלא-פיננסי**[[1]](#footnote-1)**

* מהחטיבה למידע ולסטטיסטיקה נמסר, כי ברביע השלישי של שנת 2022 נמשכה העלייה ביתרת החוב של המגזר העסקי בהיקף של כ-20 מיליארדי ש"ח לרמה של כ-1.2 טריליונים, עם זאת ברביע זה חלה האטה בקצב גידולה הרבעוני, כ-1.7% לעומת כ-4.7% ברביע הקודם.

העלייה ביתרת החוב נבעה מגיוסי חוב נטו באפיקים הבאים – הלוואות בנקאיות, הלוואות ישירות מהגופים המוסדיים וכן אג"ח סחירות בארץ ובחו"ל. פיחות של כ-1.2% בשקל מול הדולר ועלייה של כ-1.2% במדד המחירים לצרכן[[2]](#footnote-2) תרמו אף הם לעלייה בשווי של החוב הנקוב במט"ח, הצמוד לו והצמוד-מדד; השפעות אלו קוזזו בחלקן כתוצאה מקיטון כמותי בהלוואות מתושבי חוץ.


שיעור הגידול השנתי של יתרת החוב לבנקים ולמלווים החוץ-בנקאיים נותר גבוה ברביע זה, אך ירד מעט - בחוב לבנקים נרשם שיעור גידול של כ-20% לעומת 22% ברביע הקודם ובחוב למלווים החוץ בנקאיים כ-9% לעומת 10%. (איורים 1,2).

* ברביע השלישי של השנה **הנפיק המגזר העסקי** אג"ח בשווי של כ-18 מיליארדי ש"ח, גבוה מממוצע הגיוסים הרבעוני של ארבעת הרביעים הקודמים (כ-14 מיליארדים בממוצע לרביע). חברות מענף הנדל"ן והבינוי ממשיכות להוביל בגיוסים – כ-56% מההנפקות ברביע זה בוצעו על ידן. בחודשים אוקטובר-נובמבר 2022 הנפיק המגזר העסקי אג"ח בשווי של כ-2.6 מיליארדי ש"ח בממוצע חודשי, נמוך משמעותית מממוצע הגיוסים החודשי מתחילת השנה (כ-4.7 מיליארדים בממוצע לחודש), על רקע חגי תשרי ומיעוט ימי העסקים בחודש אוקטובר. (איור 3).
* ברביע השלישי של השנה **המרווח[[3]](#footnote-3) בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות** הצטמצם בכ-0.1 נק' האחוז, לכ-1.56 נק' האחוז; עם זאת, בחודשים אוקטובר-נובמבר 2022 מרווח זה התרחב עד לרמה של כ-1.73 נק' האחוז. (איור 4).


**לוח 1: התפלגות החוב של המגזר העסקי הלא-פיננסי**1

לוח 1: התפלגות החוב של המגזר העסקי הלא-פיננסי


**איור 1: אומדן לתנועות של סך החוב של המגזר העסקי הלא-פיננסי**

****

**איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי**

****

**איור 3: הנפקות אג"ח של המגזר העסקי הלא-פיננסי במהלך הרביע, לפי ענפים**

****

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות   
(ממוצע חודשי)**

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות 
(ממוצע חודשי)
**

1. החוב של משקי הבית

* ברביע השלישי של שנת 2022 נמשך הגידול **ביתרת החוב של משקי הבית**, הן בחוב לדיור והן בחוב לא לדיור, לרמה של כ-766 מיליארדי ש"ח - עלייה של כ-19 מיליארדים, עם זאת חלה האטה בקצב גידולה של יתרה זו הרביע, כ-2.5% לעומת 3.6% ברביע הקודם.


נמשכת העלייה **ביתרת החוב לדיור** (כ-14 מיליארדי ש"ח, 2.8%) ברובה לבנקים; גם **יתרת** **החוב לא-לדיור** המשיכה לגדול ברביע זה, ברובה לבנקים ולחברות כרטיסי האשראי, בשיעור של כ-1.9% לרמה של כ-232 מיליארדים. (איור 5).

* ברביע השלישי של שנת 2022 נטילת משכנתאות חדשות הסתכמה בכ-27 מיליארדי ש"ח, נמוך מהתקופה המקבילה אשתקד (כ-30 מיליארדים). נמשכה הירידה בנטילת משכנתאות חדשות בחודשים אוקטובר-נובמבר 2022 והן הסתכמו בכ-14 מיליארדי ש"ח. (איור 6).


**לוח 2: יתרות החוב של משקי הבית1**

לוח 2: יתרות החוב של משקי הבית

**איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור**

****

**איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)**



ראה קישור למידע נוסף בנושא המופיע באתר הבנק בדף [יתרות האשראי במשק](https://www.boi.org.il/%D7%94%D7%AA%D7%A4%D7%A7%D7%99%D7%93%D7%99%D7%9D-%D7%94%D7%9B%D7%9C%D7%9B%D7%9C%D7%99%D7%99%D7%9D/%D7%A1%D7%98%D7%98%D7%99%D7%A1%D7%98%D7%99%D7%A7%D7%94/%D7%94%D7%9E%D7%A6%D7%A8%D7%A4%D7%99%D7%9D-%D7%94%D7%A0%D7%9B%D7%A1%D7%99%D7%9D-%D7%95%D7%94%D7%90%D7%A9%D7%A8%D7%90%D7%99/%D7%94%D7%97%D7%95%D7%91-%D7%95%D7%94%D7%90%D7%A9%D7%A8%D7%90%D7%99/#mainContent), קישור [לנתוני משכנתאות](https://www.boi.org.il/%D7%94%D7%AA%D7%A4%D7%A7%D7%99%D7%93%D7%99%D7%9D-%D7%94%D7%9B%D7%9C%D7%9B%D7%9C%D7%99%D7%99%D7%9D/%D7%A1%D7%98%D7%98%D7%99%D7%A1%D7%98%D7%99%D7%A7%D7%94/%D7%91%D7%A0%D7%A7%D7%99%D7%9D/%D7%90%D7%A9%D7%A8%D7%90%D7%99-%D7%9C%D7%93%D7%99%D7%95%D7%A8/%D7%91%D7%99%D7%A6%D7%95%D7%A2%D7%99%D7%9D-%D7%95%D7%A8%D7%99%D7%91%D7%99%D7%95%D7%AA/#mainContent), קישור לנתוני [מחירים בבנקים](https://www.boi.org.il/%D7%94%D7%AA%D7%A4%D7%A7%D7%99%D7%93%D7%99%D7%9D-%D7%94%D7%9B%D7%9C%D7%9B%D7%9C%D7%99%D7%99%D7%9D/%D7%A1%D7%98%D7%98%D7%99%D7%A1%D7%98%D7%99%D7%A7%D7%94/%D7%91%D7%A0%D7%A7%D7%99%D7%9D/%D7%90%D7%A9%D7%A8%D7%90%D7%99/%D7%91%D7%99%D7%A6%D7%95%D7%A2%D7%99%D7%9D-%D7%95%D7%A8%D7%99%D7%91%D7%99%D7%95%D7%AA/#mainContent).

1. חברות עסקיות ישראליות, ללא בנקים, חברות כרטיסי אשראי וחברות ביטוח. [↑](#footnote-ref-1)
2. יתרות צמודות מדד מחושבות לפי מדד ידוע בעת עריכת הדוחות הכספיים, על כן שינוי במדד המחירים מתייחס לשינוי בין מדד ידוע לבין המדד בחודש שקדם לו. [↑](#footnote-ref-2)
3. השינוי במרווח בין רביע לרביע מחושב כהפרש בין המרווח הממוצע בחודש האחרון של הרביע הנסקר לבין המרווח הממוצע בחודש האחרון של הרביע הקודם. [↑](#footnote-ref-3)